Author: Ann Berit Lauritsen MLS-Mølleskolen

Bogstavtyven
I skolen har børnene lyttet til bogen: Bogstavtyven. Nu skal børn og forældre læse bogen sammen derhjemme. Husk at børnene kender bogen på forhånd, og det er jer forældre, der har ”førstegangsoplevelsen”.
Dette er en læsevejledning, som vi gerne vil at I følger, når I læser bogen med jeres barn. På den måde er alle børn godt forberedte, når vi skal arbejde med bogen.
Bogens hovedperson hedder Anna. Hun vågner en morgen og kan ikke længere sige bogstavet A. Hun siger simpelthen U i stedet for. Bogens fokus er på vokalerne, og det er ret sjovt at bytte vokalerne ud med andre vokaler.
FØR I LÆSER: Bed barnet fortælle dig/jer, hvad bogen handler om. Hvis det er svært at huske, så stil spørgsmål ud fra bogens forside:
”Hvem er det egentlig her på forsiden?”
”Hvad laver de?”
Det kan måske hjælpe barnet med at komme i gang.
IMENS I LÆSER: Læs alle ord med ændrede vokaler langsomt og tydeligt. Barnet kan gentage ordet. I må også gerne lege med andre ord undervejs. Hvis f.eks. I skal læse ”ugurk”, så kan I spørge barnet, hvad så med ”banan”?
Husk at ”læse” billederne undervejs. Læs teksten og tal sammen om billederne bagefter. Det er en god øvelse at gå på opdagelse i et billede og finde ting, som ikke fortælles i teksten.
EFTER LÆSNING: Find nogle andre ord med A. Skift A ud med U. Skriv dem gerne ned her bagpå bogmærket. Barnet kan skrive det (kopiere jeres ord) eller I kan skrive det for barnet. Husk at lægge bogmærket tilbage i bogen, og bogen tilbage i tasken, så det kan komme med i skole igen.

Bogstavtyven
I skolen har børnene lyttet til bogen: Bogstavtyven. Nu skal børn og forældre læse bogen sammen derhjemme. Husk at børnene kender bogen på forhånd, og det er jer forældre, der har ”førstegangsoplevelsen”.
Dette er en læsevejledning, som vi gerne vil at I følger, når I læser bogen med jeres barn. På den måde er alle børn godt forberedte, når vi skal arbejde med bogen.
Bogens hovedperson hedder Anna. Hun vågner en morgen og kan ikke længere sige bogstavet A. Hun siger simpelthen U i stedet for. Bogens fokus er på vokalerne, og det er ret sjovt at bytte vokalerne ud med andre vokaler.
FØR I LÆSER: Bed barnet fortælle dig/jer, hvad bogen handler om. Hvis det er svært at huske, så stil spørgsmål ud fra bogens forside:
”Hvem er det egentlig her på forsiden?”
”Hvad laver de?”
Det kan måske hjælpe barnet med at komme i gang.
IMENS I LÆSER: Læs alle ord med ændrede vokaler langsomt og tydeligt. Barnet kan gentage ordet. I må også gerne lege med andre ord undervejs. Hvis f.eks. I skal læse ”ugurk”, så kan I spørge barnet, hvad så med ”banan”?
Husk at ”læse” billederne undervejs. Læs teksten og tal sammen om billederne bagefter. Det er en god øvelse at gå på opdagelse i et billede og finde ting, som ikke fortælles i teksten.
EFTER LÆSNING: Find nogle andre ord med A. Skift A ud med U. Skriv dem gerne ned her bagpå bogmærket. Barnet kan skrive det (kopiere jeres ord) eller I kan skrive det for barnet. Husk at lægge bogmærket tilbage i bogen, og bogen tilbage i tasken, så det kan komme med i skole igen.